UN VIAJE EN EL ALMA DEL FLAMENCO - Goriški grad
2024-02-03 20:30 - 23:00 (Europe/Rome) | Kulturni dom, ul. Brass 20, Gorica, 34170, Italy
33. gledališki festival CASTELLO DI GORIZIA – Terzo teatro iz Gorice https://www.facebook.com/TerzoTeatroGorizia
Nagrada FRANCESCO MACEDONIO – Slavnostni večer z nagrajevanjem festivala. Sledi:
UN VIAJE EN EL ALMA DEL FLAMENCO
Predprodaja knjigarna LEG – C.so Verdi, 67 – Gorica tel.: 048133776 ali na spletu:https://www.vivaticket.com/it/ticket/un-viaje-en-el-alma-del-flamenco-un-viaggio-nell-anima-del-flamenco/213310

Otroško pustno rajanje
2024-02-13 15:00 - 18:00 | Kulturni dom, ul. Brass 20, Gorica, 34170, Italy
Tradicionalno pustovanje namenjeno najmlajšim.
Z raznimi animacijami in igrami bosta prisotne zabavale nadebudni tržaški animatorki Elena Husu in Melita Malalan.
Festival Komigo baby prireja Kulturni dom Gorica v sodelovanju z ZSKD, AŠZ Dom Gorica in kulturno zadrugo Maja, pod pokroviteljstvom SKGZ in s podporo Dežele FJK, Fundacije Goriške hranilnice, Urada Republike Slovenije za Slovence v zamejstvu in po svetu in Občine Gorica.
Za vse podrobnejše informacije in rezervacije (do 12.2.) se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).
Vstopnina: otroci € 5,00; spremljevalci, bratje in sestre € 3,00.

..Le sosed bo mejak…
2024-02-15 18:00 - 19:00 | Kulturni dom, ul. Brass 20, Gorica, 34170, Italy
V okviru projekta »Čedermaci današnjega časa« in v sodelovanju s Kulturnim domom v Gorici ter združenjem »Il libro delle 18.03«, je kulturna zadruga Maja lansko leto dala pobudo za »Prešernova proslava nekoliko drugače«. Šlo je za proslavo, ki je bila še posebej namenjena našim sosedom italijanske in furlanske narodnosti, oziroma predstavitev dokumentarca »Po sledeh slovenske kulture«, ki sta ga pripravila Miran Košuta in Andrea Bellavite . Filmski zapis je posnel režiser Ivo Saksida, za tehnično obdelavo pa je poskrbelo podjetje Video-produkcija VP iz Nove Gorice.
Kot posebnost letošnje proslave, oz. dodatna vrednost projekta »Čedermaci«, pa bo, po zgledu lanske, obratna poteza: tokrat bo na vrsti pod geslom “Spoznavajmo soseda“, poseben poučni razgovor z naslovom »..Le sosed bo mejak…, oz. Po sledeh italijanske in furlanske literature v deželi Furlaniji Julijski krajni«.
Gosta letošnjega snidenja ob slovenskem kulturnem prazniku (nekoliko drugače) pa sta literarni zgodovinar in univerzitetni profesor Miran Košuta iz Trsta ter novinar Marko Marinčič iz Gorice.
Vstop prost.
Za podrobnejše informacije (in rezervacije) se lahko zainteresirani obrnejo na urad Kulturnega doma v Gorici (ul. Bras 20 – tel. 0481.33288 – info@kulturnidom.it ).

Le stele sta a vardar
2024-02-20 20:30 - 22:00 | Kulturni dom, ul. Brass 20, Gorica, 34170, Italy
ZLATE ROKE (2.izvedba) Krožnost (uporabe) med igro in identiteto

Po srčni kapi bogat notar zapusti svojo drago in vsestransko angažirano sestro, ljubljeno in lahkomiselno ženo, oboževanega sina, ki se zanima za potovanja in žuželke, ter morbidno družinsko prijateljico, ki takoj pride na dolžnostni obisk. Zapusti jih v popolnem brezupu in ne ve, kako se bodo odzvali na njegovo smrt in kako bodo ravnali z domnevno bogato dediščino. Kot zvezdnik se torej odloči, da bo ostal še nekaj časa in opazoval vedenje svojih bližnjih vse do …eksplozivnega konca!

Odlična komedija, v kateri oče, mati in sin v posodo bljeni različici povzemajo like kralja, kraljice in fanta z igralnih kart, hkrati pa ponujajo priložnost za odrsko uprizoritev lokalnih posebnosti.

Trajanje 80 min. – Prost vstop

Pobudnica in kuratorka projekta Lorena Matic
Organizacija projekta Associazione culturale Opera Viva

David Pintar - razstava
2024-02-23 18:00 - 19:00 | Kulturni dom, ul. Brass 20, Gorica, 34170, Italy
Odprtje samostojne razstave slikarja Davida Pintarja iz Števerjana (Go), s stalnim bivališčem v San Martino di Castrozza (Trento). Umetnika bosta na otvoritveni slovesnosti predstavila Alenka Di Battista in Andrea Bellavite. S kulturnim sporedom bo odprtje obogatil tudi mešani pevski zbor F.B: Sedej iz Števerjana.
David Pintar se je rodil leta 1959 v Gorici. Z družino je živel v Števerjanu, kamor je hodil v osnovno šolo. Leta 1976 je opravil diplomo na Umetnostnem zavodu v Gorici in postal »Maestro d’Arte«. S slikanjem se ukvarja v prostem času, razstavljal pa je že na Tridentinskem, Goriškem in v Sloveniji. V domačem logu je sodeloval in risal za lokalni list Števerjanski vestnik.
Ob ogledovanju njegovih del začutimo v tradiciji zasidranega slikarja, a solidno podkovanega in veščega občutljive slikarske tehnike, kot je akvarel. Vsebinsko pa je Pintar razplet med rodna Brda in Tridentinsko, kjer se je ustvaril dom in družino. Goriški likovni kritik Joško Vetrih je o njem napisal: ”V zadnjem času so podobe, občutki in čustva iz otroških let, ki jih je preživel v Brdih, z nostalgično trdovratnostjo ponovno vstopila v njegov spomin. Utelešeni v znakih in barvah, se javljajo v vrsti del, ki jih imamo lahko pod določenim vidikom za ikone z ljudsko in religiozno značilnostjo.”
Razstava, katero prirejata v skupnem sodelovanju Kulturni dom v Gorici in kulturna zadruga Maja (v okviru projekta »Odkrivajmo talente«), s pokroviteljstvom Dežele Furlanije Julijske krajine in Občine Števerjan (Go), bo odprta vse do 9. marca 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

TUJEC - Abonma SSG
2024-02-26 20:00 - 22:00 | Kulturni center Lojze Bratuž, ul XX Septembra, 85, Gorica, 34170, Italy
Albert Camus – TUJEC
REŽISER
Franco Però

Abonma SSG v Gorici – Italijanski nadnapisi
Uradnik Meursault odklanja laž…lagati pomeni predvsem izražati več od same resnice in kot veleva človeško srce, izreči več, kot se čuti…. on noče skrivati svojih čustev in družba se ob tem počuti ogroženo.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

PRIREDITEV OB SLOVENSKEM KULTURNEM PRAZNIKU
2024-02-28 18:00 - 19:30 | Kulturni dom, ul. Brass 20, Gorica, 34170, Italy
Prireditev bo živahna in razposajena, saj jo bo oblikovalo približno 80 nastopajočih fantov in deklet, starih od 6 do 19 let.
Dogodek organizirajo Kulturni dom, Dijaški dom in Šola petja Damjane Golavšek, ki deluje v Dijaškem domu. Pri programu sodeluje tudi Glasbena Matica.
Pokrovitelj večera je Skgz.

Okrogla miza na temo: Ne premierjevi vladi. Zagovarjajmo Ustavo
2024-02-29 18:00 - 20:00 | Kulturni dom, ul. Brass 20, Gorica, 34170, Italy
Srečanje bo predsedoval Roberto Criscitiello, deželni tajnik stranke Komunistične prenove.
Spregovorili bodo: Dianella Pez iz odbora “No Autonomia Differenziata”; Gianluigi Pegolo, Koordinacija za ustavno demokracijo; Furio Honsell, deželni svetnik Odprte levice FJK.

ČRTEK V MESTU - Komigo baby
2024-03-03 11:00 - 11:40 | Kulturni dom, ul. Brass 20, Gorica, 34170, Italy
ČRTEK V MESTU

Ku-Kuc Gledališče
Igrata: Petra Jauk, Urška Raščan
Iskriva zgodba o mladičku tigru, ki ga otroška zvedavost popelje iz živalskega vrta v veliko mesto, majhne in velike ozavešča o aktualnih vrednotah trajnostne mobilnosti, ki jih preplete z varnostjo v cestnem prometu Najmlajši se nevede, skozi pesmice in smeh, poučijo o nevarnostih, ki prežijo na majhne udeležence v prometu in se ob tem, ko mladičku pomagajo varno vrniti se domov, poučijo o predpisih in pravilih obnašanja v cestnem prometu ter krepijo vrednote sodelovanja, solidarnosti in empatije.

Darija Gordić Milinković - razstava
2024-03-06 18:00 - 19:00 | Kulturni dom, ul. Brass 20, Gorica, 34170, Italy
v okviru »8. marca – Mednarodnega dneva žena«, bo v mali dvorani odprtje razstave novogoriške slikarke Darije Gordić Milinković.
Slikarka je rojena v Pančevu (Srbija), zaključila pa je umetniško gimnazijo v Šabcu, nato je leta 2001 diplomirala na Višji šoli likovnih in uporabnih umetnosti v Beogradu. Doslej se je širši javnosti predstavila z vrsto samostojnih razstav in sodelovala na številnih skupinskih razstavah. Več let se je udejstvovala kot organizatorica in mentorica raznih likovnih razstav.
O slikarki likovni kritik mag. Siniša Vidakovič izpostavlja naslednje: »Uloviti utrip vsakdana, ga pretopiti v lastno in univerzalno umetnost, v umetnost, ki je razbremenjena zahtev ultra moderne trendovske angažiranosti, je postal glavno vodilo v delu umetnice Darije Gordić Milinković, podprt še s posavsko – tamnavskim duhom, ki je vtkan v njeno ustvarjanje.
Figura, ko najzahtevnejši motiv, ki se ga sodobni umetniki z nezaupanjem lotevajo, je postala del intimnega sporočanja, citat potovanja lastnih drobcev v mikrosvet radosti, v njen pravir, v svet čistega, enostavnega, v svet harmonije in izvora življenjskih sokov resnice.
Motivi živali so postali njen svet, njena zaokrožena celota in hkrati prostor ustvarjalne preizkušnje prav vseh nalog, ki so bistvo in klic vsakega umetnika.«
Razstavo prireja Kulturni dom v Gorici v sodelovanju s kulturno zadrugo Maja iz Gorice (v okviru projekta »Odkrivajmo talente«), s pokroviteljstvom Dežele Furlanije Julijske krajine ter občin Gorica in Nova Gorica (EPK 2025).
Razstava bo odprta vse do 22. marca 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

CARGNELAS – DONNE CHE HANNO SAPUTO RESISTERE ALLA STORIA
2024-03-07 20:00 - 21:30 | Kulturni dom, ul. Brass 20, Gorica, 34170, Italy
8. MAREC – MEDNARODNI DAN ŽENA
nastopata ANGELO FLORAMO in NICOLE COCEANCIG
Ganljiva pripoved o resničnih zgodovinskih dogodkih, kjer se prepleteta besede in glasba. V času fašističnega dvajsetletnega obdobja so učiteljice kljubovale režimu in skrivaj poučevale otroke slovenščino, ki jo je režim prepovedal. Učiteljice so bile odločne, ljubeče in občutljive. Zaznamovale so jih poštenost, vztrajnost, navezanost na lastne korenine in ljubezen do svojih ljudi.
Pri prireditvi sodelujejo združenje zadrug Coop Alleanza 3.0, Kulturni dom v Gorici (v okviru festivala »Komigo 2024« – izvenabonmajska predstava), SOS Rosa, združenje »Il libro delle 18.03«, društvo Apertamente iz Tržiča, društvo »Da donna a donna« iz Gorice, Anpi–Vzpi, založba »Qudu libri« iz Gorice in kulturna zadruga Maja iz Gorice, s pokroviteljstvom Dežele FJK, Občine Gorica in Mestne občine Nova Gorica (EPK 2025) ter Slovenske kulturno-gospodarske zveze.
Vstop prost s prostovoljnmii prispevki. Za dodatne informacije: Kulturni dom v Gorici (ul. Brass 20, tel. +39 0481 33288, info@kulturnidom.it).

Donne in divisa
2024-03-08 20:30 - 22:00 | Kulturni dom, ul. Brass 20, Gorica, 34170, Italy
DONNE IN DIVISA v organiziaciji tednika Voce Isontina
Poleg debate, bosta popestrili večer plesna šola GoKaos in kvartet flavt 4F
Vstop prost s prostovoljnimi prispevki namenjeni združenju SOS Rosa
rezervacije na: cons.par@regione.fvg.it ali v uredništvu Voce Isontina.

Forum idej - Mladi in čezmejnost
2024-03-12 18:00 - 19:00 | Kulturni dom, ul. Brass 20, Gorica, 34170, Italy
SKGZ vabi na okroglo mizo na temo EPK: mladi in čezmejnost
Alenka Florenin se bo pogovarjala s Tino Balta, Simonom Cotičem, Ano Kiaro Curk, Lapom Farolfi, Katarino Visintin in Ivano Vodopivec. Vabljeni!
V sodelovanju s Slovenskim programom RAI za FJK.

PREHRANA IN PREHRANSKE MOTNJE
2024-03-14 14:00 - 17:45 | Kulturni dom, ul. Brass 20, Gorica, 34170, Italy
Tečaj usposabljanja na temo PREHRANA IN PREHRANSKE MOTNJE
V organizaciji MD STUDIO namenjen zdravnikom in biologom
Več in vpis na https://www.mdstudiocongressi.com/it/eventi-residenziali/2024/corso-dan

Večer o ozaveščanju pri motnjah hranjenja
2024-03-14 18:30 - 20:30
V organizaciji občinskih lekarn Gorice in združenja Fenice FVG
Nastopajo:
Francesca Cerno – SCGV Emil Komel
Axis Danza iz Gorice
Umetnostna gimnastika “Isonzo”
Šola baleta in modernega plesa Tersicore
Prost vstop

Ponarejene resnice - razstava
2024-03-25 18:00 - 19:00 | Kulturni dom, ul. Brass 20, Gorica, 34170, Italy
odprtje samostojne razstave priznanega likovnega umetnika, Giordana Floreanciga iz Benečije, z naslovom »Ponarejene resnice – False verità«. Umetnika bodo na otvoritveni slovesnosti predstavili slikar Hijacint Jussa in Marina Cernetig (predstavnika Nediških dolin) ter goriški novinar Andrea Bellavite.
Razstava, katero prirejajo v skupnem sodelovanju Kulturni dom v Gorici, kulturna zadruga Maja (v okviru projekta »Odkrivajmo talente«), Društvo beneških umetnikov, kulturno društvo Ivan Trinko iz Čedada, Beneška galerija iz Špetra Slovenov in združenje Opera Viva iz Trsta, s pokroviteljstvom Dežele Furlanije Julijske krajine, občin Gorica in Nova Gorica (EPK 2025) ter Slovenske kulturno gospodarske zveze (SKGZ), bo odprta vse do 15. aprila 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

TAKO BLIZU - Abonma SSG
2024-03-25 20:00 - 22:00 | Kulturni dom, ul. Brass 20, Gorica, 34170, Italy
Luca Quaia – TAKO BLIZU

Koproducent: Slovensko stalno gledališče, Teatro Stabile di Trieste La Contrada

REŽISER
Luca Quaia

Abonma SSG v Gorici – Italijanski nadnapisi
26/03/2024 Izvenabonmajski dogodek
Mlada ženska se odloči za selitev v udobnejše stanovanje. Novo okolje nepričakovano prinaša veliko strahov zaradi soočanja z lastnimi predsodki v odnosu do soseda, ki je prišlek.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

Stena ob steni - Komigo
2024-04-03 20:30 - 22:00 | Kulturni dom, ul. Brass 20, Gorica, 34170, Italy
pred-dogodek letošnjega festivala komičnega gledališča »Komigo 2024«, komedija v priredbi gledališke skupine KD Sovodnje »Stena ob steni«, v režiji Kristine Di Dio.
Pravi se, da številka sedem velja za pravljično in srečno število. Pri gledališki skupini kulturnega društva “Sovodnje” verjamejo v to saj po sedmih letih od prve odigrane predstave, se je skupina spet predstavila letos na odru z novim prvencem. Tokrat se gre za gledališko komedijo “Stena ob steni”, ki jo je priredila in zrežirala v Sovodnjah že posvojena režiserka Kristina Di Dio, ki se je zgledovala po veseloigri “Sestanek hišnega sveta” avtorja Bojana Macuha. Igra, enodejanka, opisuje kaj se lahko zgodi, če v isto sobo butneš neoporečnega predsednika, vsestranskega pomočnika, strašno nogometno navijačico, prišleka iz sosednje države, vsevedočega dandija, očarljivo občinsko predstavnico in ljubko tajnico. Dogodivščine, prepiri, ljubezenske izpovedi in še več. Vse to se dogaja pri steni ob steni.
Gledališka skupina kulturnega društva “Sovodnje”, je začela redno vaditi igro v jesenskih mesecih, žal pa, zaradi nekaterih težav, ki so privedle do zakasnitve premiere, je bilo treba počakati do januarja za nastop pred domačo publiko. Tudi tokrat je zaradi študijskih in družinskih razlogov prišlo do nekaterih zamenjav v igralskem kadru. Nekatere igralke so trenutno skupino zapustile, druga pa se ji je pridružila. Na odru bodo tako tokrat nastopili že poznani Alida Passon, Erik Figelj, Jožef Pipan, Peter Figelj, Saša Klanjšček in Veronika Vizintin, katerim se je letos pridružila še domačinka Jasmin Lutman.
Vstop prost (prostovoljni prispevki). Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Vpisovanje abonmajev Komigo poteka (vse do 15. aprila 2024) pri blagajni Kulturnega doma v Gorici (ul. Brass 20 – tel. +39 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav): 80,00 €, znižani (upokojenci, študenti) 60,00 €.

18.03 - Avevo già deciso
2024-04-04 18:03 - 19:03 | Kulturni dom, ul. Brass 20, Gorica, 34170, Italy
Niz srečanj Knjiga ob 18.03 – Avtorica Marilena PORZIO. Z njo se bo pogovarjal Enzo DANTONA, predsednik zadruge Bonawentura – Gledališče Miela
https://www.illibrodelle1803.it/

Mille colori - AD FORMANDUM
2024-04-08 17:30 - 19:00 | Kulturni dom, ul. Brass 20, Gorica, 34170, Italy
Večer z dijaki zavoda AD FORMANDUM na katerem bodo predstavili izdelek, ki so ga sestavili s pomočjo umetnikov AMBRE MAREGA in MANUELA GROSSA. Srečanje bo glasbeno popestril goriški band I TROVIERI.

18.03 - Mariam
2024-04-10 18:03 - 19:03 | Kulturni dom, ul. Brass 20, Gorica, 34170, Italy
Niz srečanj Knjiga ob 18.03 – Avtorica Antonella SBUELZ. Z njo se bo pogovarjala Monica DELFABRO, profesorica na klasičnem liceju Stellini iz Vidma
Odlomke bere a Valentina Verzegnassi, gledališka igralka
https://www.illibrodelle1803.it/

GOasis - Definitely Maybe
2024-04-12 20:30 - 22:00 | Kulturni dom, ul. Brass 20, Gorica, 34170, Italy
ob 30-letnici izida plošče »Definitely Maybe«, koncert z glasbo angleške skupine Oasis.
Na odru goriškega kulturnega hrama se nam bodo predstavili člani glasbene skupine GOasis in nas popeljali v devetdeseta leta prejšnjega stoletja. Svojevrstno glasbeno skupino sestavljajo Alberto Cabas Vidani (glas in kitara), Omar Greco (kitara), Giulio Re (bobni) e Raffaele Quagliata (bas).
Koncert prirejata kulturna zadruga Maja (v okviru glasbenega festivala »Across the border«) in Kulturni dom Gorica, v sodelovanju z združenjem Da Donna a Donna, s podporo in pokroviteljstvom Dežele Furlanije Julijske krajine, Fundacije goriške hranilnice Carigo ter občin Gorica in Nova gorica (Epk 2025).
Vstop s prostovoljnimi prispevki. Izkupiček bo izročen združenju Da Donna a Donna. Za vse ostale podrobnejše informacije: Kulturni dom v Gorici – ul. I. Brass 20; tel.: +39 0481 33288; info@kulturnidom.it.

STRAST, DOJENČEK IN ROMPOMPOM - Komigo 2024
2024-04-17 20:30 - 22:00 | Kulturni dom, ul. Brass 20, Gorica, 34170, Italy
Stand-up komedija
Igra: Vid Valič

Pred korono je Vid Valič živel v stilu »seks, droge in rock ‘n’ roll«, med pandemijo pa je imel dovolj prostega časa, da je lahko načrtoval svojo prihodnost. Od vedno si je želel otroka, čeprav se je bal izgubiti svojo svobodo. Ko se je njegov življenski slog spremenil, so se mu porodila številna vprašanja. Kako so lahko včasih ženske tako močne, drugič pa tako krhke? Kako izbereš ime za hčerko, če te preveč imen spomni na bivše avanturice. Zakaj je v zvezi toliko strasti ravno takrat, ko ne moreš seksati? In nenazadnje, kaj imajo skupnega politiki in dojenčki?
V osebno izpovedni komediji »Strast, dojenček in rompompom« bo Vid Valič iskal odgovore na vsa ta vprašanja. Spomnili se boste na lepe trenutke iz otroštva, starševstva (tudi, če še niste starši), obdobja korone ter seksa pred, med in po nosečnosti. Igralec vam bo tudi zaupal, kako uspavati dojenčka v manj kot petih minutah.
Vpisovanje abonmajev Komigo 24 je v polnem teku (vse do 16. aprila 2024) pri blagajni Kulturnega doma v Gorici (ul. Brass 20 – tel. 0039 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav) je: 80 evrov, znižani 60 evrov

Brezmejna ustvarjalnost
2024-04-19 18:00 - 19:30 | Kulturni dom, ul. Brass 20, Gorica, 34170, Italy
Društvo UNITRI Nova Gorica v sodelovanju z društvoma UTE (Gorica) in UNITRE (Krmin) vabi na prireditev na kateri bodo predstavili ustvarjalnost vseh treh društev

PREBRISANE MALE LAŽI - Abonma SSG
2024-04-22 20:00 - 22:00 | Kulturni dom, ul. Brass 20, Gorica, 34170, Italy
Joe DiPietro – PREBRISANE MALE LAŽI
REŽISERKA
Nenni Delmestre

Abonma SSG v Gorici – Italijanski nadnapisi
Duhovita komedija o ljubezni, zakonu, sobivanju v dobrem in slabem, ob tajno čuvanih družinskih skrivnostih, prinaša v ospredje resne družbene teme in vprašanja o (med)generacijskih razlikah in etičnih in moralnih načelih posameznika v sodobni družbi.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

SLOVENCI MED PRVIMI PROTIFAŠISTI V EVROPI, 1920-1941
2024-04-26 11:00 - 12:00 | Kulturni dom, ul. Brass 20, Gorica, 34170, Italy
Otvoritev dokumentarne razstave
v okviru praznovanj »25. aprila – Dan osvoboditve italijanske naroda » in »27. aprila – Dneva ustanovitve osvobodilne fronte (OF) slovenskega naroda«, z zgovornim podnaslovom »TIGR in BORBA – to je junaška zgodba o prvem organiziranem odporu proti fašizmu v Evropi.«
Razstava pripoveduje zgodbo o slovenskem protifašizmu na Primorskem in v Istri. To je nedvomno slovenska zgodba protifašizma. Obenem pa je tudi zgodba italijanskega protifašizma in hrvaškega protifašizma. Prav mirne duše lahko rečemo in ugotovimo, da je zgodba o slovenskem protifašizmu na Primorskem tudi evropska zgodba in to je glavni poudarek razstave.
Protifašizem je bil nujen in potreben v preteklosti v boju proti fašističnemu režimu v Italiji. Prav tako je aktualen v današnjem času, ko se stalno kažejo nove oblike fašizma in nacizma. Pobudniki razstave menijo, da bo potreben tudi v prihodnosti kot poziv k miru, sožitju, solidarnosti, enakopravnosti in kot podlaga v življenju v svobodi in pravičnosti. Protifašizem je obenem vrednota Evrope in Evropske unije.
Na petkovi otvoritveni slovesnosti v goriškem Kulturnem domu bodo spregovorili predsednik društva TIGR Primorske, Gorazd Humar, zgodovinar Milan Pahor iz Trsta, novinar Andrea Bellavite iz Gorice in predsednik Kulturnega doma v Gorici, Igor Komel.
Razstava v Gorici, katero prirejajo v skupnem sodelovanju Kulturni dom v Gorici, društvo TIGR Primorske, Narodna študijska knjižnica, Odbor za proslavo bazoviških junakov pri NŠK in VZPI-ANPI iz Gorice, s pokroviteljstvom sklada Dorče-Sardoč in SKGZ, bo na ogled vse do 4. maja 2024 po sledečem urniku: (od ponedeljka do petka) od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.
V januarju mesecu je bila omenjena razstava na ogled v Evropskem parlamentu v Bruslju.

MACELLERIA MAFIA - Klavnica Mafija
2024-05-02 17:30 - 18:30 | Kulturni dom, ul. Brass 20, Gorica, 34170, Italy
Otvoritev fotografske razstave krutih mafijskih umorov
Prvič v Gorici izpostavljeni posnetki posledic krutih mafijskih umorov iz osemdesetih let preteklega stoletja v Palermu, v »trikotniku smrti«, sicilijskih reporterjev Franca Lannina in Micheleja Naccarija.
Ob prisotnosti avtorjev, bodo spregovorili predsednik Kulturnega doma Gorica Igor Komel, predstavnik društva Apertamente, Luca Perrino, Giulia Micheluzzi v imenu društva Leali delle Notizie iz Ronk ter predsednik gledališča Miela iz Trsta, Enzo D’Antona.
Razstavo prirejajo v skupnem sodelovanju agencija »Studi Camera« iz Palerma, Kulturni dom v Gorici, kulturno društvo Apertamente iz Tržiča, deželno združenje Libera Fjk, gledališče Miela iz Trsta in društvom Leali delle Notizie iz Ronk, bo na ogled vse do 15. maja 2024 po sledečem urniku: (od ponedeljka do petka) od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.

18.03 - Gli innamorati di piazza Oberdan
2024-05-02 18:03 - 19:03 | Kulturni dom, ul. Brass 20, Gorica, 34170, Italy
Niz srečanj Knjiga ob 18.03 – Avtor Christian KLINGER. Z njim se bosta pogovarjala Caterina BOLLETTI in Federico SCARPIN
https://www.illibrodelle1803.it/

Gorizia Nova Gorica - Due città in una
2024-05-03 18:00 - 19:00 | Kulturni dom, ul. Brass 20, Gorica, 34170, Italy
Srečanja z Avtorji 2024
Predstavitev knjige “Gorizia Nova Gorica – Due città in una”
Avtor: Andrea Bellavite
Gorica Nova Gorica je navdihujoč vodnik po obeh Goricah, ki ga je Andrea Bellavite pripravil ob Evropski prestolnici kulture GO! 2025 Nova Gorica – Gorizia. Dragoceno delo, ki bo zagotovo prispevalo k boljši prepoznavnosti goriškega prostora.
Nova Gorica in Gorica skupaj oblikujeta kulturni prostor, ki ga je preprosto treba spoznati in vzljubiti. Platon in Aristotel, Vzhod in Zahod, Sever in Jug se prepletajo v jezikih in delovanju Goričanov. Odkrivanje tega mozaika arhitekture, okusov, zvokov in barv skozi oči domačinov razkriva globoke korenine, hude rane in pogumne preporode.
Najbolje je somestje spoznavati peš ali s kolesom, a če to ni mogoče, tudi le z branjem. In sanjariti.
Predstavitev prirejajo v skupnem sodelovanju Založništvo Tržaškega Tiska, založba Ediciclo Editore iz Portogruara in družba Transmedia iz Gorice, v sodelovanju s Kulturnim domom v Gorici in kulturno zadrugo Maja iz Gorice.
https://www.ediciclo.it/it/libri/dettaglio/gorizia-nova-gorica/

KAJUH SEM JAZ - Komigo 2024
2024-05-08 20:30 - 22:00 | Kulturni dom, ul. Brass 20, Gorica, 34170, Italy
Monodrama
Režia: Darko Nikolovski
Nastopa: Inti Šraj
»Kajuh sem jaz« predstavlja življenje in delo pesnika in narodnega heroja Karla Destovnika Kajuha. V monodrami nas v Kajuhov svet popelje igralka Inti Šraj, kjer v zadnjih trenutkih pesnikovega življenja podoživimo njegove najpomembnejše trenutke in skozi njegove pesnitve dobimo vpogled v razmišljanja in doživljanje sveta tega velikega pesnika.
Ustvarjalci želimo predstavo pripeljati v 38 slovenskih občin, kot je bila v 38 izvodih natisnjena edina Kajuhova pesniška zbirka.
Avtor, ki že leta raziskuje tematiko partizanstva ter jo širši javnosti predstavlja skozi glasbo in film, ideje partizanstva ločuje od zgodovinskega časa, jih nadgrajuje in prerašča v poziv kolektivnega povezovanja z vrednoto človečnosti.
Vpisovanje abonmajev Komigo 24 je v polnem teku (vse do 16. aprila 2024) pri blagajni Kulturnega doma v Gorici (ul. Brass 20 – tel. 0039 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav) je: 80 evrov, znižani 60 evrov
